Miss World 1972

Ang Miss World 1972 ay ang ika-22 edisyon ng Miss World pageant, na ginanap sa Royal Albert Hall sa Londres, Reyno Unido noong 1 Disyembre 1972.

Pagkatapos ng kompetisyon, kinoronahan ni Julia Morley si Belinda Green ng Australya bilang Miss World 1972. Ito ang ikalawang tagumpay ng Australya sa kasaysayan ng kompetisyon. Nagtapos bilang first runner-up si Ingeborg Sørensen ng Noruwega, habang nagtapos bilang second runner-up si Chana Ordan ng Israel. Hindi nakoronahan ni Miss World 1971 Lucia Petterle ang kanyang kahalili matapos nitong magtamo ng pinsala sa kanyang braso.

Limampu't-tatlong kandidata mula limampu't-dalawang bansa at teritoryo ang lumahok sa kompetisyong ito. Pinangunahan nina Michael Aspel at David Vine ang kompetisyon.

 Kasaysayan 

 Pagpili ng mga kalahok 
Limampu't-tatlong kandidata mula limampu't-dalawang bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang casting process, at kandidata ang nailuklok matapos bumitiw ang orihinal na kalahok.

 Mga pagpalit 
Dapat lalahok sa edisyon ito si Miss Spain 1971 María del Carmen Muñoz, ngunit matapos nitong mapag-isipan na bumitiw sa kompetisyon, kaagad siyang pinalitan ni Miss Spain 1972 María del Rocío Martín na siyang kakapanalo lamang isang buwan ang nakalipas bago magsimula ang kompetisyon. Dapat sanang lalahok si Antonella Barci bilang kinatawan ng Italya sa edisyong ito, ngunit dahil sa hindi isiniwalat na dahilan, siya ay pinalitan ni Laura Romano. Dapat sanang lalahok si Miss France 1972 Chantal Bouvier de Lamotte sa edisyong ito, ngunit matapos magkaroon ng matinding pinsala sa kanyang katawan dulot ng pagkahulog mula sa isang kabayo, siya ay pinalitan ng kanyang second runner-up na si Claudine Cassereau. 

 Mga unang pagsali, pagbalik, at pag-urong 
Lumahok sa unang pagkakataon ang mga bansang Botswana at Singapura. Bumalik sa edisyong ito ang bansang Honduras na huling sumali noong 1968, Kosta Rika na huling sumali noong 1969, at Hong Kong at Liberya na huling sumali noong 1970.

Hindi sumali ang mga bansang Ceylon, Guyana, Kolombya, Luksemburgo, Nikaragwa, Panama, Tsipre, Timog Korea, Trinidad at Tobago, at Tunisya sa edisyong ito. Hindi nakasali sina Damayanthi Gunewardena ng Ceylon, Martha Lucía Cardozo ng Kolombya, Lydia Maes ng Luksemburgo, at Chung Keum-ok ng Timog Korea matapos nilang hindi maabutan ang huling araw ng pagpaparehistro para sa Miss World. Ganito rin ang sinapit ni Regina Melgar ng Panama, na nakarating na sa Londres tatlong araw matapos ang huling araw ng pagpaparehistro sa pagiging kandidata. Dahil dito ay hindi na siya pinayagang sumali sa kompetisyon. Hindi sumali si Connie Anne Ballantyne ng Nikaragwa matapos nitong ikansela ang kanyang biyahe papuntang Londres dahil sa hindi isiniwalat na dahilan. Hindi sumali si Maria Koutrouza ng Tsipre matapos nitong magkasakit. Hindi sumali sina Victoria Bamidele ng Niherya at Selma Feki ng Tunisya dahil sa kakulangan ng pagpopondo para lumahok sa Londres. Hindi sumali ang mga bansang Guyana at Trinidad at Tobago sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Nagkaroon ng epekto ang mga terrorist attack laban sa delegasyon ng Israel sa Palarong Olimpiko sa Tag-init 1972 sa seguridad ng mga kandidata sa Miss World, gayundin sa kandidata ng Libano na si Odette Naim. Matapos ang mga terrorist attack na naganap sa Munich ay hindi pinayagan na lumabas ng Libano si Naim dahil sa posibleng paghihiganti ng mga terorista laban sa kanilang bansa. Dahil rin sa mga terrorist attack na ito, dalawang bodyguard ang palaging nakabantay kay Miss Israel Chana Ordan imbis na isang chaperone lang. 

 Mga resulta 
link=https://en.wikipedia.org/wiki/File:Miss_World_1972_Map.PNG|thumb|250x250px|Mga bansa at teritoryong sumali sa Miss World 1972 at ang kanilang mga pagkakalagay.

 Mga pagkakalagay 
Pagkakalagay Kandidata Miss World 1972  Australya – Belinda Green 1st runner-up  Noruwega – Ingeborg Sørensen 2nd runner-up  Israel – Chana Ordan 3rd runner-up  Austrya – Ursula Pacher 4th runner-up  Indiya – Malathi Basappa Top 7  Pinlandiya – Anneli Björkling
  Reyno Unido – Jennifer McAdam Top 15  Estados Unidos – Lynda Carter
  Guam – Marylou Pangelinan
  Mehiko – Gloria Gutiérrez
  Pilipinas – Evangeline Reyes
  Seykelas – Jane Stravens
  Taylandiya – Jintana Jitsophon
  Timog Aprika – Stephanie Reinecke
  Yugoslavia – Biljana Ristić

 Kompetisyon 

 Pormat 
Tulad noong 1961, labinlimang semi-finalist ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng swimsuit at evening gown competition. Lumahok sa swimsuit competition at evening gown competition ang labinlimang mga semi-finalist, at kalaunan ay napili ang pitong pinalista na sumabak sa final interview.

 Komite sa pagpili 

 David Bailey – Ingles na litratista
 Peter Dimmock – Isang executive mula sa BBC
 David Hemery – Ingles na Olympic medalist para sa Palarong Olimpiko sa Tag-init 1968
 Dame Alicia Markova  – Ingles na Prima Ballerina
 Beatrix Miller – Dating editor ng British Vogue
 Eva Rueber-Staier – Miss World 1969 mula sa Austrya
 Peter Sellers – Ingles na aktor
 Dr. Konthi Suphamongkhon – Embahador ng Taylandiya sa Reyno Unido
 Maria Joyce Tachie-Menson – Asawa ng High Commissioner ng Gana sa Reyno Unido

 Mga kandidata 
Limampu't-tatlong kandidata ang lumahok para sa titulo.
Bansa/TeritoryoKandidataEdadBayan AlemanyaHeidemarie Weber24Brandenburg ArhentinaOlga Cognini23Buenos Aires ArubaSandra Werleman19Oranjestad AustralyaBelinda Green20Melbourne AustryaUrsula Pacher21Klagenfurt Bagong SilandiyaKristine Allen19Auckland BahamasHeather Cleare17Nassau BelhikaAnne-Marie Roger24Bruselas BeneswelaAmalia Heller21Caracas BermudaHelen Brown18St. George's BotswanaAgnes Motswere Letsebe24Francistown BrasilÂngela Maria Favi18Aracatuba EkwadorPatricia Falconí17Quito EspanyaRocío Martín18Sevilla Estados UnidosLynda Carter21Tempe GresyaHelen Lykissa20Atenas GuamMarylou Pangelinan17Piti HamaykaGail Phillips21Kingston HaponAkiko Kajitani23Tokyo HibraltarRosemarie Catania18Hibraltar HondurasDoris van Tuyl18San Pedro Sula Hong KongGay Mei-Lin24Hong Kong IndiyaMalathi Basappa21Bangalore IrlandaPauline Fitzsimons19Dublin IsraelChana Ordan17Tel-Abib ItalyaLaura Romano20Turin KanadaBonny Brady19Ancaster Kosta RikaVicki Ross22San José LiberyaCecelia King19Monrovia LupangyeloRósa Helgadóttir18Reikiavik MalaysiaJanet Mok21Putrajaya MaltaJane Attard20Sliema MawrisyoMarie Ange Bestel19St. Julian's MehikoGloria Gutiérrez20Lungsod ng Mehiko NoruwegaIngeborg Sorensen24Oslo OlandaMonique Borgeld22Amstelveen ParagwayRosa Angélica Mussi–Villarica PinlandiyaAnneli Björkling20Helsinki PilipinasEvangeline Reyes19Lipa Porto RikoAna Nisi Goyco22Ponce PortugalAnita Marques19Nampula PransiyaClaudine Cassereau19Loudun Republikang DominikanoTeresa Evangelina Medrano18Santo Domingo Reyno UnidoJennifer McAdam24Londres SeykelasJane Straevens17Mahé SingapuraRosalind Lee Eng Neo21Singapura SuwesyaRita Berntsson22Borlänge SuwisaAstrid Vollenweider19Bern TaylandiyaJintana Jitsophon19Lopburi Timog AprikaCynthia Shange22DurbanStephanie Reinecke19 TurkiyaFeyzal Kibarer18Istanbul YugoslaviaBiljana Ristić22Belgrado

 Mga tala 

 Mga sanggunian 

 Panlabas na kawing 

 Opisyal na website

Kategorya:Miss World